S-408/2012

Mál þetta, sem var dómtekið í dag, er höfðað með ákæru lögreglustjórans á Suðurnesjum útgefinni 7. maí 2012 á hendur H-kk-þgf S-kk-þgf G-kk-þgf, kt. 000000-0000, Tungusíðu 1 á Akureyri. Tekur saksókn til eftirfarandi brota:

I

Fyrir þjófnað, með því að hafa föstudaginn 16. mars 2012 farið í heimildarleysi inn í eftirfarandi bifreiðar í Reykjanesbæ.

1. Bifreiðina BS 122 sem stóð við Gígjuvelli 5 og tekið það 1000 krónur í smámynt.

2. Bifreiðina SJ 958 sem stóð við Gígjuvelli 5 og tekið þaðan 5000 krónur í smámynt.

3. Bifreiðina DP B96 sem stóð við Ægisvelli 16 og tekið þaðan 5000 krónur í smámynt.

4. Bifreiðina RF 825 sem stóð við Þórsvelli 5 og tekið þaðan 1000 krónur í smámynt.

5. Bifreiðina KH 550 sem stóð við Óðinsvelli 5 og tekið þaðan 1000 krónur í smámynt.

Telst háttsemi þessi varða við 244. gr. almennra hegningarlaga nr. 19/1940.

II

Fyrir húsbrot, með því að hafa föstudaginn 16. mars 2012, í heimildarleysi farið inn í bifreiðina MT 116 sem stóð við Bjarnarvelli 5, Reykjanesbæ.

Telst háttsemi þessi varða við 231. gr. almennra hegningarlaga nr. 19/1940.

III

Fyrir húsbrot, með því að hafa föstudaginn 24. febrúar 2012, í heimildarleysi farið inn í bifreiðarnar MN 179 sem stóð við Háteig 6 í Reykjanesbæ og ON 332 sem stóð við Smáratún 20 í Reykjanesbæ.

Telst háttsemi þessi varða við 231. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði játaði skýlaust fyrir dóminum þau brot sem honum eru gefin að sök í málinu. Þykir með játningu hans, sem á sér stoð í gögnum málsins, sannað að hann hafi gerst sekur um þá háttsemi sem ákært er fyrir og eru brot hans réttilega heimfærð til refsiákvæða í ákærunni.

Ákærði er 25 ára. Hann var 30. janúar 2012 dæmdur til að sæta fangelsi í 7 mánuði, þar af 5 mánuði skilorðsbundið til þriggja ára, fyrir brot gegn umferðarlögum nr. 50/1987 og lögum um ávana- og fíkniefni nr. 65/1974. Með þeim dómi var dæmd upp 5 mánaða skilorðsbundin refsing sem ákærði hlaut 12. desember 2011, meðal annars fyrirþjófnaðabrot, en refsing í því máli hljóðaði upp á 6 mánaða fangelsi. Með síðargreinda dómnum var dæmd upp 3 mánaða skilorðsbundin refsing samkvæmt dómi 31. október 2011, en þá var ákærði sakfelldur fyrir þjófnaðarbrot og brot á lögum nr. 65/1974. Ákærði afplánar nú þá þriggja mánaða óskilorðsbundnu fangelsisrefsingu sem honum hefur verið gerð samkvæmt framansögðu.

Með þeim brotum sem hér er dæmt um rauf ákærði skilorð 5 mánaða fangelsisrefsingar samkvæmt dómi 30. janúar 2012 og ber því að gera honum refsingu í einu lagi fyrir brot samkvæmt þeim dómi og þau brot sem hér er til meðferðar, sbr. 60. gr. og 77. gr. almennra hegningarlaga. Er refsing hans í ljósi sakaferils hæfilega ákveðin fangelsi í 8 mánuði. Að virtu umfangi brota ákærða og atvika að öðru leyti þykir mega fresta fullnustu 5 mánaða af refsingunni og falli sá hluti hennar niður að liðnum þremur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga, sbr. 4. gr. laga nr. 22/1955.

Engan sakarkostnað leiddi af meðferð málsins.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, H-kk-nf S-kk-nf G-kk-nf, sæti fangelsi í 8 mánuði, en fresta skal fullnustu 5 mánaða af refsingunni og falli sá hluti hennar niður að liðnum þremur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Þ-kk-nf I-kk-nf N-kk-nf